भारतीय प्रौद्योगिकी संस्थान, खड़गपुर के एक अध्ययन के अनुसार लगभग 4,350 साल पहले सिंधु घाटी सभ्यता करीब 900 साल तक भीषण सूखे से ग्रस्त रही थी जिस वजह से स्थानीय लोग अपने बसेरों को छोड़कर भारत के दक्षिणी एवं पूर्वी क्षेत्रों की तरफ पलायन करने को विवश हुए थे। सिंधु घाटी सभ्यता प्राचीन सभ्यताओं में सबसे ज्यादा भू भाग में फैली हुई थी। इसके तहत करीब 15 लाख वर्ग किलोमीटर क्षेत्र था जहां इस समय भारत, पाकिस्तान, बलूचिस्तान और अफगानिस्तान बसे हैं। सभ्यता में बेहद विकसित आधारभूत ढांचा, वास्तुकला, धातु विद्या मौजूद थी और विश्व की अन्य तत्कालीन सभ्यताओं के साथ उसके व्यापार एवं सांस्कृतिक संबंध थे।